
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ Αρ. Φύλλου 8 

10 Ιανουάριου 2014 


ΔΙ ΑΚΗΡΥΞΕ ΙΣ 

(ΐ) 

ΝΟΜΟΣ ΑΤΤΙΚΗΣ 
ΔΗΜΟΣ ΚΗΦΙΣΙΑΣ 

Αριθμ. 610 

Ο Δήμος Κηφισιάς προκηρύσσει Δημόσιο ανοικτό δι¬ 
αγωνισμό, με κριτήριο τη χαμηλότερη τιμή, για «Προ¬ 
μήθεια σάκων απορριμμάτων». 

ΕΠΩΝΥΜΙΑ ΑΝΑΘΕΤΟΥΣΑΣ ΑΡΧΗΣ: ΔΗΜΟΣ ΚΗΦΙΣΙΑΣ. 

ΤΑΧΥΔΡΟΜΙΚΗ ΔΙΕΥΘΥΝΣΗ: ΔΙΟΝΥΣΟΥ 24 και ΜΥΡ¬ 
ΣΙΝΗΣ 2, Τ.Κ. 145 62 ΚΗΦΙΣΙΑ. 

ΑΡΙΘΜΟΣ ΤΗΛΕΦΩΝΟΥ: 213 2007 105. 

ΑΡΙΘΜΟΣ ΦΑΞ: 213 2007 107. 

ΑΡΙΘΜΟΣ ΠΡΟΚΗΡΥΞΗΣ: 61018-1-2014. 

ΕΙΔΟΣ ΣΥΜΒΑΣΗΣ ΣΤΗΝ ΟΠΟΙΑ ΑΦΟΡΑ Ο ΔΙΑΓΩΝΙΣ¬ 
ΜΟΣ: Σάκοι απορριμμάτων (σε τέσσερα διαφορετικά 
μεγέθη) για τις ανάγκες της Δ/νσης Καθαριότητας του 
Δήμου. 

ΕΙΔΟΣ ΔΙΑΓΩΝΙΣΜΟΥ: Δημόσιος ανοικτός διαγωνι¬ 
σμός, με σφραγισμένες προσφορές και με κριτήριο 
κατακύρωσης τη χαμηλότερη τιμή. 

ΔΙΑΔΙΚΑΣΙΑ ΠΟΥ ΕΧΕΙ ΕΠΙΛΕΓΕΙ ΓΙΑ ΤΗΝ ΑΝΑΘΕΣΗ 
ΚΑΙ ΚΡΙΤΗΡΙΟ ΚΑΤΑΚΥΡΩΣΗΣ: Η κατακύρωση τελικά 
γίνεται στον προμηθευτή του οποίου η προσφορά είναι 
αποδεκτή με βάση τους καθοριζόμενους στις τεχνικές 
προδιαγραφές και τη διακήρυξη ουσιώδεις όρους και 
ο οποίος θα προσφέρει την συνολικά χαμηλότερη τιμή. 

ΤΙΤΛΟΣ: «Προμήθεια σάκων απορριμμάτων». 

ΠΕΡΙΓΡΑΦΗ ΟΥΣΙΩΔΩΝ ΣΤΟΙΧΕΙΩΝ ΤΗΣ ΠΡΟΜΗΘΕΙΑΣ: 
Σάκοι απορριμμάτων (σε τέσσερα διαφορετικά μεγέθη) 
για τις ανάγκες της Δ/νσης Καθαριότητας του Δήμου: 
α) πλαστικοί σάκοι απορριμμάτων μικρού μεγέθους δι¬ 
αστάσεων 90x65 οπι, β) πλαστικοί σάκοι απορριμμάτων, 
μεσαίου μεγέθους, διαστάσεων 110x80 οπι, γ) πλαστικοί 
σάκοι απορριμμάτων διαστάσεων 120x120 οπι και δ) πλα¬ 
στικοί σάκοι απορριμμάτων συλλογής περιττωμάτων 
σκύλων, μικρού μεγέθους, διαστάσεων 36x23 οιτι, σύμφω¬ 
να με τις τεχνικές προδιαγραφές που αναφέρονται στην 
Ε.Σ.Υ. της υπ’ αρ. 88/2013 μελέτης της Τ.Υ. του Δήμου. 

ΧΡΟΝΟΣ - ΤΟΠΟΣ ΠΑΡΑΔΟΣΗΣ: Η παράδοση/παρα¬ 
λαβή των προς προμήθεια σάκων απορριμμάτων θα 
γίνει τμηματικά, ανάλογα με τις ανάγκες του Δήμου 
και κατόπιν παραγγελιών της Δ/νσης Καθαριότητας, 


εντός δώδεκα μηνών από την ημερομηνία υπογραφής 
της σύμβασης. Ο χρόνος παράδοσης των σάκων θα είναι 
άμεσος (μέχρι 3 εργάσιμες ημέρες από την παραγγελία). 

ΜΠΟΡΟΥΝ ΟΙ ΥΠΟΨΗΦΙΟΙ ΝΑ ΚΑΤΑΘΕΣΟΥΝ ΠΡΟΣ¬ 
ΦΟΡΕΣ ΓΙΑ ΜΕΡΟΣ ΤΩΝ ΠΡΟΚΗΡΥΣΣΟΜΕΝΩΝ ΠΟΣΟ¬ 
ΤΗΤΩΝ: Όχι. 

ΣΥΜΒΑΣΗ - ΔΙΑΡΚΕΙΑ: Η διάρκεια της σύμβασης 
για την προμήθεια των σάκων απορριμμάτων, που θα 
παραδίδονται τμηματικά θα είναι (12) μήνες από την 
υπογραφή της ή μέχρις εξαντλήσεως του συμβατικού 
προϋπολογισμού. 

ΔΥΝΑΤΟΤΗΤΑ ΠΑΡΑΤΑΣΗΣ ΤΟΥ ΣΥΜΒΑΤΙΚΟΥ ΧΡΟ- 
ΝΟΥΉ ΑΥΞΗΣΗΣ ΤΩΝ ΣΥΜΒΑΤΙΚΩΝ ΠΟΣΟΤΗΤΩΝ: Κατά 
την εκτέλεση της προμήθειας, ο Δήμος δεν υποχρεούται 
να απορροφήσει το σύνολο των ποσοτήτων του είδους 
που αναγράφεται στον ενδεικτικό προϋπολογισμό. Εφό¬ 
σον όμως κριθεί σκόπιμη η προμήθεια του συνόλου των 
ποσοτήτων, ο μειοδότης υποχρεούται να ανταποκριθεί 
στην απαίτησή του. 

Κατά την εκτέλεση της προμήθειας, ο Δήμος διατηρεί 
το δικαίωμα να μεταβάλλει τις ποσότητες των υλικών 
που αναφέρονται στον Ενδεικτικό Προϋπολογισμό της 
υπ’ αριθμ. 88/2013 Μελέτης, κατά τρόπον ώστε να εξυ¬ 
πηρετήσει καλύτερα τις ανάγκες του. 

Πριν την εξάντληση των ποσοτήτων της μελέτης, ο 
Δήμος μπορεί να ζητήσει αύξηση ή μείωση των ποσο¬ 
τήτων του προϋπολογισμού της μελέτης και της προϋ- 
πολογισθείσας αξίας, εφόσον κρίνει τούτο σκόπιμο και 
επωφελές για το δήμο. Η προκύπτουσα δαπάνη δεν 
μπορεί να προσαυξηθεί πάνω από το 10% του αρχικού 
προϋπολογισμού. Στην περίπτωση αυτή ο ανάδοχος 
υποχρεούται να ικανοποιήσει το αίτημα του δήμου, με 
το ίδιο ακριβώς ποσοστό έκπτωσης με αυτό της προ¬ 
σφοράς του και για το ίδιο ακριβώς είδος. Ο ανωτέρω 
όρος δεν είναι δεσμευτικός για το δήμο και σε καμία 
περίπτωση δεν υποχρεούται να πράξει τούτο, παρά 
μόνο εφόσον εκτιμήσει τις ανάγκες του και την προ¬ 
σφορά του αναδόχου για να προβεί σε τέτοια απαίτηση. 

ΤΡΟΠΟΣ - ΤΟΠΟΣ - ΧΡΟΝΟΣ ΠΟΥ ΜΠΟΡΕΙ Ο ΥΠΟΨΗ¬ 
ΦΙΟΣ ΝΑ ΑΝΑΖΗΤΗΣΕΙ ΤΟ ΚΕΙΜΕΝΟ ΤΗΣ ΔΙΑΚΗΡΥΞΗΣ 
Η ΛΟΙΠΕΣ ΠΛΗΡΟΦΟΡΙΕΣ: Οι ενδιαφερόμενοι προμηθευ¬ 
τές μπορούν να λάβουν γνώση της διακήρυξης και της 
μελέτης στο Τμήμα Προμηθειών του Δήμου Κηφισίας, 
τηλ. 213.2007.105, όλες τις εργάσιμες ημέρες και ώρες. 







62 


ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 


ΠΡΟΫΠΟΛΟΓΙΣΜΟΣ: 97.547,50 € συν Φ.Π.Α. 23%, δηλα¬ 
δή συνολικά 119.983,43 €. 

ΔΙΕΥΘΥΝΣΗ ΚΑΤΑΘΕΣΗΣ Ή ΑΠΟΣΤΟΛΗΣ ΠΡΟΣΦΟ¬ 
ΡΩΝ: Κατάθεση προσφορών: Δημαρχείο Κηφισιάς - ταχ. 
δ/νση Διονύσου 24 και Μυρσίνης 2, Τ.Κ. 145 62 Κηφισιά - 
Ισόγειο - Αίθουσα Συνεδριάσεων. Αποστολή ταχυδρομι¬ 
κά ή δί άλλου τρόπου: Δημαρχείο Κηφισιάς - ταχ. δ/νση 
Διονύσου 24 και Μυρσίνης 2, Τ.Κ. 145 62 Κηφισιά (προς 
το Τμήμα Προμηθειών του Δήμου Κηφισιάς, με την έν¬ 
δειξη: «υπόψη αρμοδίας του διαγωνισμού.Επιτροπής»), 

ΗΜΕΡΟΜΗΝΙΑ ΚΑΙ ΩΡΑ ΛΗΞΗΣ ΤΗΣ ΠΡΟΘΕΣΜΙΑΣ ΚΑ- 
ΤΑΘΕΣΗΣΉ ΑΠΟΣΤΟΛΗΣ ΠΡΟΣΦΟΡΩΝ: Οι προσφορές 
πρέπει να κατατεθούν ενώπιον της αρμόδιας επιτροπής 
την 31 η του μηνάς Ιανουάριου του έτους 2014 και ώρα 
από 10.00 έως 10.05 (στο Δημαρχείο Κηφισιάς - ταχ. δ/ 
νση Διονύσου 24 και Μυρσίνης 2, τ.τ. 145 62 Κηφισιά - 
Ισόγειο - Αίθουσα Συνεδριάσεων). 

Επίσης δύναται να σταλούν ταχυδρομικά ή δί άλλου 
τρόπου (στην ίδια ταχ. διεύθυνση) μέχρι και της προ¬ 
ηγούμενης του διαγωνισμού εργασίμου ημέρας (προς 
το Τμήμα Προμηθειών του Δήμου Κηφισιάς, με την 

ένδειξη: «υπόψη αρμοδίας του διαγωνισμού «.» 

Επιτροπής»). 

ΗΜΕΡΟΜΗΝΙΑ - ΩΡΑ ΚΑΙ ΤΟΠΟΣ ΑΠΟΣΦΡΑΓΙΣΗΣ ΤΩΝ 
ΠΡΟΣΦΟΡΩΝ ΚΑΙ ΠΡΟΣΩΠΑ ΠΟΥ ΕΠΙΤΡΕΠΟΝΤΑΙ ΝΑ ΠΑ- 
ΡΙΣΤΑΝΤΑΙ ΚΑΤΑ ΤΗΝ ΑΠΟΣΦΡΑΓΙΣΗ ΤΩΝ ΠΡΟΣΦΟΡΩΝ: 
Στις 31/01/2014 και ώρα 10.00 -10.05 στο Δημαρχιακό Μέ¬ 
γαρο - Ισόγειο - Αίθουσα συνεδριάσεων.Ένα άτομο από 
κάθε εταιρεία (εφόσον οι προμηθευτές συμμετέχουν 
στο διαγωνισμό με εκπρόσωπο υποβάλλουν βεβαίωση 
εκπροσώπησης, βεβαιούμενου του γνήσιου της υπογρα¬ 
φής του εκπροσωπούμενου από αρμόδια δικαστική ή 
διοικητική αρχή ή συμβολαιογράφο). 

ΒΑΣΙΚΟΙ ΟΡΟΙ ΣΥΜΜΕΤΟΧΗΣ ΤΩΝ ΥΠΟΨΗΦΙΩΝ: Στο 
διαγωνισμό γίνονται δεκτοί: 1) Έλληνες και αλλοδαποί 
προμηθευτές, 2) Νομικά πρόσωπα ημεδαπά και αλλοδα¬ 
πά, 3) Συνεταιρισμοί, 4) Ενώσεις προμηθευτών που υπο¬ 
βάλλουν κοινή προσφορά. Ειδικότερα, στο διαγωνισμό 
μπορούν να λάβουν μέρος αναγνωρισμένα φυσικά και 
νομικά πρόσωπα που ασχολούνται με την εμπορία και 
διάθεση σάκων απορριμμάτων, που να μπορούν, γενικά, 
να ανταποκριθούν πλήρως στη ζητούμενη προμήθεια. 

ΕΙΔΙΚΟΙ ΠΕΡΙΟΡΙΣΜΟΙ ΣΥΜΜΕΤΟΧΗΣ ΤΩΝ ΥΠΟΨΗ¬ 
ΦΙΩΝ: Κανένας δεν μπορεί να εκπροσωπεί, στην ίδια 
δημοπρασία, περισσότερες από μία εταιρεία, ή ένω¬ 
ση προμηθευτών ούτε να συμμετέχει χωριστά για τον 
εαυτό του και να εκπροσωπεί άλλο φυσικό πρόσωπο, 
εταιρεία, συνεταιρισμό ή και ένωση προμηθευτών. Στην 
περίπτωση αυτή αποκλείονται όλες οι προσφορές εκτός 
εάν αποσύρει ο ενδιαφερόμενος όλες τις προσφορές 
εκτός από μία, με την οποία θα συμμετάσχει στο δια¬ 
γωνισμό, κ.τ,λ. ως τα αναφερόμενα στη διακήρυξη. 

ΥΨΟΣ ΕΓΓΥΗΣΕΩΝ ΠΟΥ ΑΠΑΙΤΟΥΝΤΑΙ ΓΙΑ ΤΗ ΣΥΜ¬ 
ΜΕΤΟΧΗ ΣΤΟ ΔΙΑΓΩΝΙΣΜΟ: 

Α) Εγγύηση συμμετοχής: Η εγγύηση για τη συμμε¬ 
τοχή στο διαγωνισμό ορίζεται σε ποσοστό πέντε τοις 
εκατό (5%) επί της συνολικής προϋπολογισθείσας από 
την υπηρεσία δαπάνης (συμπεριλαμβανομένου και του 
Φ.Π.Α.), δηλ. ανέρχεται στο ποσό των 6.000,00 € και δί¬ 
δεται με ισόποσο γραμμάτιο του Ταμείου Παρακαταθη¬ 
κών και Δανείων ή εγγυητική επιστολή αναγνωρισμένης 
Τράπεζας συντεταγμένης με τον τύπο που ισχύει για το 
Δημόσιο και τους Οργανισμούς Τοπικής Αυτοδιοίκησης. 


Η εγγύηση θα πρέπει να έχει ισχύ τουλάχιστον επί 
ένα μήνα μετά τη λήξη του χρόνου ισχύος των προ¬ 
σφορών, δηλ. τουλάχιστον τέσσερις (4) μήνες από την 
ημερομηνία διεξαγωγής του διαγωνισμού. 

Β) Εγγύηση καλής εκτέλεσης της σύμβασης: Ο προμη¬ 
θευτής στον οποίο έγινε η κατακύρωση της προμήθειας, 
υποχρεούται να καταθέσει εγγυητική καλής εκτέλεσης 
των όρων της σύμβασης, το ύψος της οποίας καθορί¬ 
ζεται σε ποσοστό 10% της συμβατικής δαπάνης (χωρίς 
τον Φ.Π.Α.), σύμφωνα με την παρ. 2.α του άρθρου 26 
του ΕΚΠΟΤΑ. 

Η εγγύηση καλής εκτέλεσης παρέχεται με εγγυητική 
επιστολή πιστωτικών ιδρυμάτων ή άλλων νομικών προ¬ 
σώπων που λειτουργούν νόμιμα στα κράτη-μέλη της 
Ε.Ε. και έχουν το δικαίωμα προς αυτό, στην Ελληνική 
γλώσσα ή σε επίσημη μετάφραση, καθώς επίσης και 
με έντοκα γραμμάτια Ελληνικού Δημοσίου. Η εγγύηση 
θα κατατεθεί προ ή κατά την υπογραφή της σύμβασης 
(παρ. 2γ. του άρθρου 26 του ΕΚΠΟΤΑ) και θα έχει χρόνο 
ισχύος τουλάχιστον δέκα τέσσερις (14) μήνες από την 
ημερομηνία υπογραφής της σύμβασης (2 μήνες πλέον 
της λήξης της σύμβασης, σύμφωνα με την παρ. 2δ. του 
άρθρου 26 του ΕΚΠΟΤΑ). 

ΣΤΟΙΧΕΙΑ ΚΑΙ ΔΙΑΤΥΠΩΣΕΙΣ ΠΟΥ ΕΙΝΑΙ ΑΝΑΓΚΑΙΕΣ ΓΙΑ 
ΤΗΝ ΑΞΙΟΛΟΓΗΣΗ ΤΩΝ ΟΙΚΟΝΟΜΙΚΩΝ ΚΑΙ ΤΕΧΝΙΚΩΝ 
ΠΡΟΫΠΟΘΕΣΕΩΝ ΠΟΥ ΠΡΕΠΕΙ ΝΑ ΠΛΗΡΟΙ ΚΑΤ’ ΕΛΑ- 
ΧΙΣΤΟΝ Ο ΑΝΑΔΟΧΟΣ: Οι συμμετέχοντες οφείλουν γε¬ 
νικά να αποδεικνύουν στην υπηρεσία που διενεργεί την 
προμήθεια την φερεγγυότητά τους, την επαγγελματική 
τους αξιοπιστία, την χρηματοπιστωτική και οικονομική 
τους κατάσταση και τις τεχνικές τους δυνατότητες κτλ 
αναφερόμενα στη διακήρυξη. 

ΑΝΑΦΟΡΑ ΣΕ ΕΙΔΙΚΑ ΣΤΟΙΧΕΙΑ ΠΟΥ ΑΠΑΙΤΟΥΝΤΑΙ 
ΩΣ ΤΕΧΝΙΚΕΣ ΠΡΟΔΙΑΓΡΑΦΕΣ Ή ΑΝΑΦΟΡΑ ΌΤΙ ΔΕΝ 
ΥΠΑΡΧΟΥΝ ΤΕΤΟΙΑ ΕΙΔΙΚΑ ΣΤΟΙΧΕΙΑ: Με την κατάθεση 
της προσφοράς απαιτείται επί ποινή αποκλεισμού και 
η κατάθεση δείγματος των προσφερόμενων ειδών, το 
οποίο θα φέρει ευδιάκριτη ετικέτα με την επωνυμία 
του διαγωνιζόμενου, τον τίτλο και την ημερομηνία του 
διαγωνισμού, προκειμένου να διαπιστωθεί η συμφωνία 
με τις ζητούμενες προδιαγραφές. Πριν από την κατακύ¬ 
ρωση του διαγωνισμού, γίνεται μακροσκοπικός έλεγχος 
για την επιλογή των καταλληλότερων ειδών. Επίσης, 
κατά την οριστική παραλαβή γίνεται έλεγχος για να 
διαπιστωθεί εάν τα είδη είναι όμοια με εκείνα που κα¬ 
τέθεσε ο προμηθευτής στο διαγωνισμό. Τα είδη παρα- 
λαμβάνονται οριστικά εάν συμφωνούν με τις τεχνικές 
προδιαγραφές και αφού διαπιστωθεί ότι είναι ίδια με το 
δείγμα και κατάλληλα για το σκοπό που προορίζονται. 
Στην περίπτωση που παρατηρηθούν αποκλίσεις από τις 
τεχνικές προδιαγραφές η υπηρεσία έχει το δικαίωμα 
να απορρίψει μέρος ή σύνολο της ποσότητας και να 
ζητήσει την άμεση αντικατάστασή τους με είδη που 
να συμφωνούν απόλυτα με τις τεχνικές προδιαγραφές. 
Το δείγμα θα είναι τουλάχιστον 10 σάκοι από κάθε 
διάσταση. 

ΧΡΟΝΙΚΟ ΔΙΑΣΤΗΜΑ ΠΟΥ Ο ΠΡΟΣΦΕΡΩΝ ΔΕΣΜΕΥΕ¬ 
ΤΑΙ ΑΠΟ ΤΗΝ ΠΡΟΣΦΟΡΑ ΤΟΥ: Με ποινή αποκλεισμού, οι 
προσφορές θα ισχύουν χωρίς καμία αλλαγή για χρονικό 
διάστημα τουλάχιστον τριών (3) μηνών από την ημέρα 
του διαγωνισμού. 

ΑΠΑΓΟΡΕΥΣΗ Η ΜΗ ΤΩΝ ΕΝΑΛΛΑΚΤΙΚΩΝ ΠΡΟΣΦΟ¬ 
ΡΩΝ: Απαγόρευση. 





ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 

ΒΑΣΙΚΟΙ ΟΡΟΙ ΓΙΑ ΤΗ ΧΡΗΜΑΤΟΔΟΤΗΣΗ ΚΑΙ ΤΗΝ 
ΠΛΗΡΩΜΗ: η δαπάνη της προμήθειας θα καλυφθεί από 
τον ΚΑ 20.6699.25 του υπό έγκριση προϋπολογισμού του 
Δήμου, έτους 2014. 

ΗΜΕΡΟΜΗΝΙΑ ΑΠΟΣΤΟΛΗΣ ΤΗΣ ΠΡΟΚΗΡΥΞΗΣ ΣΤΗΝ 
ΥΠΗΡΕΣΙΑ ΕΠΙΣΗΜΩΝ ΕΚΔΟΣΕΩΝ ΤΩΝ ΕΥΡΩΠΑΪΚΩΝ 
ΚΟΙΝΟΤΗΤΩΝ (ΕΦΟΣΟΝ ΤΟΥΤΟ ΑΠΑΙΤΕΙΤΑΙ ΑΠΟ ΤΗΝ 
ΚΕΙΜΕΝΗ ΝΟΜΟΘΕΣΙΑ) ΚΑΙ ΛΟΙΠΕΣ ΗΜΕΡΟΜΗΝΙΕΣ ΣΧΕ¬ 
ΤΙΚΕΣ ΜΕ ΤΟ ΔΙΑΓΩΝΙΣΜΟ ΠΟΥ ΠΑΡΑΓΟΥΝ ΕΝΝΟΜΕΣ 
ΣΥΝΕΠΕΙΕΣ: Δεν απαιτείται προκήρυξη στην Υπηρεσία 
Επίσημων Εκδόσεων των Ευρωπαϊκών Κοινοτήτων. Δεν 
υπάρχουν λοιπές ημερομηνίες σχετικές με τον διαγω¬ 
νισμό που παράγουν έννομες συνέπειες. 

Η δαπάνη δημοσίευσης βαρύνει τον προμηθευτή που 
ανακηρύχθηκε ανάδοχος, με την προσκόμιση των νο¬ 
μίμων παραστατικών. 

Για ότι δεν ορίζεται ειδικότερα στην παρούσα, ισχύει 
η κείμενη νομοθεσία. 

Κηφισιά, 8 Ιανουάριου 2014 

Ο Δήμαρχος 
ΝΙΚΟΣ Γ. ΧΙΩΤΑΚΗΣ 

-♦- 

( 2 ) 

ΝΟΜΟΣ ΚΟΡΙΝΘΙΑΣ 
ΔΗΜΟΣ ΞΥΛΟΚΑΣΤΡΟΥ - ΕΥΡΩΣΤΙΝΗΣ 

Αριθμ. 181 

Ο Δήμος Ξυλοκάστρου - Ευρωστίνης διακηρύσσει ότι: 

Την 31 Γ του μηνάς Ιανουάριου του έτους 2014, ημέρα 
Παρασκευή και ώρα 10:00 π.μ. (λήξη παραλαβής προ¬ 
σφορών) στο Δημοτικό Κατάστημα του Δήμου Ξυλοκά¬ 
στρου - Ευρωστίνης (Λ. Φραντζή 2 - 20400 Ξυλόκαστρο) 
και ενώπιον της αρμόδιας Επιτροπής Διαγωνισμού, θα 
διεξαχθεί διεθνής δημόσιος ανοιχτός διαγωνισμός με 
σφραγισμένες προσφορές για την ΠΡΟΜΗΘΕΙΑ ΚΑΥΣΙ¬ 
ΜΩΝ ΚΑΙ ΛΙΠΑΝΤΙΚΩΝ ΤΟΥ ΔΗΜΟΥ ΞΥΛΟΚΑΣΤΡΟΥ - 
ΕΥΡΩΣΤΙΝΗΣ ΚΑΙ ΤΩΝ ΝΟΜΙΚΩΝ ΠΡΟΣΩΠΩΝ ΤΟΥ 
ΓΙΑ ΤΟ ΕΤΟΣ 2014, με κριτήριο κατακύρωσης τη χαμη¬ 
λότερη τιμή και συγκεκριμένα όσο αφορά τα καύσιμα 
το μεγαλύτερο ποσοστό έκπτωσης ανά είδος - τμήμα 
καυσίμου (σύμφωνα με τα οριζόμενα στο άρθρο 41 του 
ΕΚΠΟΤΑ) ή τη χαμηλότερη τιμή σε ότι αφορά το τμήμα 
των λιπαντικών (ανά φορέα). 

Ο συνολικός προϋπολογισμός της προμήθειας ανέρ¬ 
χεται σε 305.813,01 € χωρίς ΦΠΑ 23% από πιστώσεις 
ΙΔΙΟΙ ΠΟΡΟΙ (αρ. μελ. 30/2013) και αναλυτικότερα: α) 
πετρέλαιο κίνησης 168.545,78 € χωρίς ΦΠΑ, β) πετρέ¬ 
λαιο θέρμανσης 61.851,05 € χωρίς ΦΠΑ, γ) βενζίνη με 
υποκατάστατο μολύβδου (ευροή 1.410,98 € χωρίς ΦΠΑ, 
δ) βενζίνη αμόλυβδη 17.299,49 € χωρίς ΦΠΑ ε) λιπαντικά 
56.705,71 € χωρίς ΦΠΑ, ΦΠΑ 23% 70.336,99 €, Σύνολο 
προμήθειας με ΦΠΑ: 376.150,00 €. 

Στη δημοπρασία μπορούν να λάβουν μέρος αναγνωρι¬ 
σμένοι προμηθευτές (φυσικά ή νομικά πρόσωπα'Ελληνες 
ή αλλοδαποί συνεταιρισμοί, ενώσεις προμηθευτών που 
υποβάλλουν κοινή προσφορά, κοινοπραξίες προμηθευτών). 

Κάθε προσφορά πρέπει να συνοδεύεται επί ποινή 
αποκλεισμού, από τα αναγραφόμενα στην αναλυτική 
διακήρυξη δικαιολογητικά. 

Εναλλακτικές προσφορές δε γίνονται αποδεκτές. Οι 
προμηθευτές μπορούν να υποβάλουν προσφορά για 


έναν ή περισσότερους φορείς από τους συμπεριλαμ¬ 
βανομένους στη μελέτη (Δήμος Ξυλοκάστρου - Ευρω¬ 
στίνης, Ν.Π.Δ.Δ. «Ηλίας Κατσούλης», Σχολική Επιτροπή 
Α/θμιας Εκπαίδευσης, Σχολική Επιτροπή Β/θμιας Εκ¬ 
παίδευσης, Ν.Π.Ι.Δ. ΔΗ.Κ.Ε.Ξ.Ε., Ν.Π.Ι.Δ. Δ.Ε.Υ.Α.Ξ.Ε.), όμως 
υποχρεωτικά πρέπει να υποβάλουν προσφορά για όλα 
τα τμήματα - είδη που συγκαταλέγονται στον ενδεικτικό 
προϋπολογισμό του κάθε φορέα. 

Η εγγύηση για τη συμμετοχή στο διαγωνισμό ορίζεται 
σε ποσό που αντιστοιχεί σε ποσοστό πέντε τοις εκατό 
(5%) του προϋπολογισμού (της υπηρεσίας) με τον ΦΠΑ, 
ήτοι 18.808,00 € ή ίση με το 5% επί του ενδεικτικού ή των 
ενδεικτικών προϋπολογισμών για τους οποίους κατα¬ 
τέθηκε προσφορά, εκδίδεται σύμφωνα με τα οριζόμενα 
στο άρθρο 26 του ΕΚΠΟΤΑ και απευθύνεται προς το 
Δήμο Ξυλοκάστρου - Ευρωστίνης. Ο χρόνος ισχύος της 
εγγύησης συμμετοχής ορίζεται σε 90 ημερολογιακές 
ημέρες τουλάχιστον. 

Χρόνος ισχύος προσφορών: όχι μικρότερος των 60 
ημερολογιακών ημερών από την επομένη της διενέρ¬ 
γειας του διαγωνισμού. 

Οι ενδιαφερόμενοι μπορούν να λάβουν γνώση της 
διακήρυξης και των υπόλοιπων στοιχείων στα γραφεία 
του Δήμου Ξυλοκάστρου - Ευρωστίνης τις εργάσιμες 
ημέρες και ώρες μέχρι και την προηγούμενη της διε¬ 
νέργειας του διαγωνισμού (τηλ. 27433 60249-44 Δημή- 
τριος Κανναβός - Σοφία Παπαδημητρίου αντίστοιχα, ΐαχ 
27430 28261). Επίσης τα τεύχη και τα έντυπα προσφοράς 
διατίθενται και στην επίσημη ιστοσελίδα του Δήμου 
Ξυλοκάστρου - Ευρωστίνης ΙιΙίρ^/νννννν.χγΙοΙοείΓΟ.ρον. 
9Γ. Γ ια την παραλαβή των τευχών δημοπράτησης δεν 
υπάρχει οικονομική επιβάρυνση. 

Περίληψη της διακήρυξης στάλθηκε για δημοσίευση 
στην επίσημη Εφημερίδα της Ευρωπαϊκής Ένωσης στις 
20/12/2013, ημέρα Παρασκευή. 

Τα έξοδα δημοσίευσης της παρούσας βαρύνουν τον 
προμηθευτή. 

Ξυλόκαστρο, 8 Ιανουάριου 2014 

Ο Δήμαρχος 
ΑΝΤΩΝΗΣ ΚΛΑΔΟΥΧΟΣ 

-♦- 

(3) 

ΝΟΜΟΣ ΡΕΘΥΜΝΟΥ 
ΔΗΜΟΣ ΑΜΑΡΙΟΥ 

Αριθμ. 43 

Ο ΔΗΜΟΣ ΑΜΑΡΙΟΥ διακηρύττει ανοικτό διαγωνισμό 
για την ανάθεση του έργου: ΥΠΑΙΘΡΙΟ ΘΕΑΤΡΟ - ΧΩ¬ 
ΡΟΣ ΕΚΔΗΛΩΣΕΩΝ ΣΤΟ ΠΑΡΚΟ (ΠΛΑΤΕΙΑ) ΑΠΟΣΤΟ¬ 
ΛΩΝ ΔΗΜΟΥ ΑΜΑΡΙΟΥ, με προϋπολογισμό 455.284,55 € 
(χωρίς ΦΠΑ). 

Το έργο συντίθεται από τις ακόλουθες κατηγορίες 
εργασιών: 

α) κατηγορία ΟΙΚΟΔΟΜΙΚΩΝ, με προϋπολογισμό 
380.169,08 € και 

β) κατηγορία ΗΜ με προϋπολογισμό 69.101,71 € 

(δαπάνη εργασιών, ΓΕ και ΟΕ και απρόβλεπτα). 

Ο διαγωνισμός θα διεξαχθεί στα γραφεία της Τεχνι¬ 
κής Υπηρεσίας, του Δήμου Αμαρίου, την 28-01-2014, ημέ¬ 
ρα Τρίτη και ώρα 10.00 π.μ. (λήξη επίδοσης προσφορών) 
από την αρμόδια επιτροπή. 





64 


ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 


Η οικονομική προσφορά των διαγωνιζομένων, θα υπο¬ 
βληθεί με το σύστημα προσφοράς με επιμέρους ποσο¬ 
στά έκπτωσης, του άρθρου 6 του Ν. 3669/2008 (ΚΔΕ). 

Στο διαγωνισμό δικαιούνται να συμμετάσχουν μεμο¬ 
νωμένες εργοληπτικές επιχειρήσεις: 

α. Εγγεγραμμένες στο Μητρώο Εργοληπτικών Επι¬ 
χειρήσεων (Μ.Ε.ΕΠ.) που τηρείται στη Γ.Γ.Δ.Ε. του Υ.ΠΕ. 
ΧΩ.Δ.Ε., εφόσον ανήκουν στην 1 η και 2 η τάξη για έργα 
κατηγορίας Οικοδομικών ανεξάρτητα από την έδρα 
τους καθώς και στη 3 η τάξη για έργα κατηγορίας Οι¬ 
κοδομικών που έχουν έδρα την Περιφερειακή Ενότητα 
Ρεθύμνου ή έχουν δηλώσει στην υπηρεσία τήρησης του 
Μ.Ε.ΕΠ. ως δεύτερη έδρα την Περιφερειακή Ενότητα 
Ρεθύμνου και αναφέρεται στη βεβαίωση εγγραφής τους 
και στην Α1, Α2,1 η τάξη για έργα κατηγορίας ΗΜ ανε¬ 
ξάρτητα από την έδρα τους. 

β. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει τη συμφωνία για τις 
Δημόσιες Συμβάσεις (Σ.Δ.Σ.) του Παγκόσμιου Οργανι¬ 
σμού Εμπορίου (Π.Ο.Ε.), στα οποία τηρούνται επίσημοι 
κατάλογοι αναγνωρισμένων εργοληπτών, εφόσον είναι 
εγγεγραμμένες στους καταλόγους αυτούς και σε τάξη 
και κατηγορία αντίστοιχη με τις καλούμενες του Ελλη¬ 
νικού Μητρώου Μ.Ε.ΕΠ.. 

γ. Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

Κοινοπραξίες εργοληπτικών επιχειρήσεων των παρα¬ 
πάνω περιπτώσεων α, β και γ σε οποιονδήποτε συνδυα¬ 
σμό μεταξύ τους υπό τους όρους του άρθρου 16 παρ. 7 
του Ν. 3669/2008 (ΚΔΕ) (Κοινοπραξία στην ίδια κατηγο¬ 
ρία) και υπό τον όρο ότι κάθε Εργοληπτική Επιχείρηση 
θα συμμετέχει στο κοινοπρακτικό σχήμα με ποσοστό 
όχι μικρότερο του 25% της καλούμενης κατηγορίας. 

Κοινοπραξίες εργοληπτικών επιχειρήσεων εγγεγραμ¬ 
μένων στην τάξη Α2 του Μ.Ε.ΕΠ. για έργα κατηγορίας 
Οικοδομικών, με τις προϋποθέσεις της παρ. 10 του άρ¬ 
θρου 16 του Ν. 3669/2008 (ΚΔΕ) (αναβάθμιση ορίου λόγω 
κοινοπραξίας). 

Κοινοπραξίες εργοληπτικών επιχειρήσεων για την 
κάλυψη των διαφόρων κατηγοριών των εργασιών του 
έργου υπό τους όρους της παρ. 3 του άρθρου 16 του 
Ν. 3669/2008 (ΚΔΕ). Το ποσοστό συμμετοχής της κάθε 
επιχείρησης στο κοινοπρακτικό σχήμα προκύπτει από 
τον προϋπολογισμό της κατηγορίας για την οποία αυτή 
συμμετέχει και δεν είναι απαραίτητο να αναγράφεται. 
Κατηγορία εργασιών με ποσοστό κάτω του 10% του 
προϋπολογισμού του έργου (χωρίς αναθεώρηση και 
Φ.Π.Α.), εφόσον δεν καλείται στη δημοπρασία, αθροί¬ 
ζεται στον προϋπολογισμό της μεγαλύτερης κατηγο¬ 
ρίας. Κάθε εργοληπτική επιχείρηση συμμετέχει είτε 
μεμονωμένα είτε ως μέλος ενός κοινοπρακτικού σχή¬ 
ματος. Γίνονται επίσης δεκτές και μεμονωμένες εργο¬ 
ληπτικές επιχειρήσεις ή κοινοπραξίες εργοληπτικών 
επιχειρήσεων κατ’ εφαρμογή της παρ. 9 του άρθρου 16 
του Ν. 3669/2008 («κύρια κατηγορία»). Κατά τα λοιπά 
εφαρμόζονται οι ισχύουσες διατάξεις για τη συμμετοχή 
εργοληπτικών επιχειρήσεων σε διαγωνισμούς για την 
κατασκευή Δημοσίων Έργων. 


Για τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 8.985,42 € που θα 
απευθύνεται προς το ΔΗΜΟ ΑΜΑΡΙΟΥ και ισχύος του¬ 
λάχιστον 210 ημερών, μετά την ημέρα διεξαγωγής του 
διαγωνισμού. Ο χρόνος ισχύος των προσφορών είναι 
180 ημέρες. 

Η προθεσμία περάτωσης του έργου είναι δώδεκα (12) 
μήνες. 

Το έργο συγχρηματοδοτείται από το Ευρωπαϊκό Τα¬ 
μείο Περιφερειακής Ανάπτυξης (ΕΤΠΑ), στο πλαίσιο του 
ΕΠ Κρήτης και Νήσων Αιγαίου 2007 - 2013 μέσω του 
Προγράμματος Δημοσίων Επενδύσεων. 

Οι ενδιαφερόμενοι μπορούν να παραλάβουν τα συμβα¬ 
τικά τεύχη του διαγωνισμού από την έδρα της Τεχνικής 
Υπηρεσίας, του Δήμου Αμαρίου, μέχρι τις 23-01-2014 
ημέρα Πέμπτη. 

Η διακήρυξη του έργου έχει συνταχθεί κατά το εγκε¬ 
κριμένο από τον υπουργό ΠΕΧΩΔΕ υπόδειγμα, τύπος Β. 

Πληροφορίες στην Τεχνική Υπηρεσία, του Δήμου Αμα¬ 
ρίου, τηλ.: 2833340210, κατά τις εργάσιμες ημέρες και 
ώρες, ίαχ επικοινωνίας: 2833322104, αρμόδιος υπάλληλος 
για επικοινωνία Πατρικαλάκη Ευρυδίκη. 

Το αποτέλεσμα της δημοπρασίας θα εγκριθεί από την 
Οικονομική Επιτροπή του Δήμου Αμαρίου. 

Αγία Φωτεινή, 7 Ιανουάριου 2014 
Ο Δήμαρχος 

ΣΤΕΦΑΝΟΣ ΣΗΜΑΝΤΗΡΑΣ 

-♦- 

(4) 

ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ ΑΠΟΧΕΤΕΥΣΗΣ 
ΝΗΣΟΥ ΧΙΟΥ 

Αριθμ. 26 

Η ΔΕΥΑΧ καλεί όλους τους ενδιαφερομένους να υπο¬ 
βάλουν προσφορές στον δημόσιο ανοικτό διαγωνισμό 
με κλειστές προσφορές και κριτήριο κατακύρωσης την 
πλέον συμφέρουσα προσφορά που διενεργείται για 
την ανάθεση των υπηρεσιών με τίτλο: ΣΥΝΑΨΗ ΣΥΜ¬ 
ΒΑΣΗΣ ΠΑΡΟΧΗΣ ΥΠΗΡΕΣΙΩΝ ΣΤΗΝ ΕΝΕΡΓΕΙΑ ΜΕ 
ΤΙΤΛΟ «ΕΠΕΞΕΡΓΑΣΙΑ ΥΦΑΛΜΥΡΟΥ ΝΕΡΟΥ 2014.» και 
πρόκειται να συμβασιοποιηθεί, σύμφωνα με τους όρους 
που συμπεριλαμβάνονται στο αναλυτικό Τεύχος Όρων 
Διενέργειας και περιγράφονται περιληπτικά κατωτέρω: 

1. Αναθέτουσα Αρχή 

ΔΕΥΑΧ 

Δ/νση: Δημοκρατίας 4 82100 Χίος 

Τηλέφωνο: 2271044351 

Ραχ: 2271041553 

2. Προϋπολογισμός 

Ο προϋπολογισμός του έργου ανέρχεται στο ποσό 
των (109.000,00 €), συμπεριλαμβανομένου του ΦΠΑ 9%. 

3. Διαδικασία 

Ανοικτός διαγωνισμός, με σφραγισμένες προσφορές 
σύμφωνα με τη διαδικασία που προβλέπεται από τις 
διατάξεις του Π.Δ. 59/2007 (ΦΕΚ 63 Α716-3-2007) και 
του Π.Δ. 28/1980. 

4. Διάρκεια έργου - Χρόνος παροχής των υπηρεσιών 

Οι αιτούμενες ενέργειες θα έχουν διάρκεια ενός 

έτους από την ημερομηνία υπογραφής της σύμβασης 
ανάθεσης ή μέχρι της εξάντλησης της ποσότητας του 
διαγωνισμού. 

5. Τρόπος λήψης των εγγράφων του διαγωνισμού 

Το τεύχος των όρων διενέργειας του παρόντος δια¬ 
γωνισμού διατίθεται σε έντυπη μορφή από τα γραφεία 
της ΔΕΥΑΧ στις Εγκαταστάσεις της Ε.Ε.Λ. Χίου (Κτίριο 
Β'). Οι υποψήφιοι πρέπει να υποβάλουν τις προσφορές 
τους, σύμφωνα με τα οριζόμενα στην παρούσα διακή¬ 
ρυξη το αργότερο μέχρι τις 4-2-2014, ημέρα Τρίτη και 
ώρα 10.00 π.μ. στα γραφεία της ΔΕΥΑΧ στις Εγκατα¬ 
στάσεις της Ε.Ε.Λ. Χίου (Κτίριο Β'). Οι ενδιαφερόμενοι 
μπορούν να παραλάβουν τα συμβατικά τεύχη του δι¬ 
αγωνισμού (Διακήρυξη, Συγγραφή Υποχρεώσεων κ.λπ.) 
από τα γραφεία της Τεχνικής Υπηρεσίας της ΔΕΥΑ Χίου 
στις Εγκαταστάσεις της Ε.Ε.Λ. Χίου (Κτίριο Β'), μέχρι τις 
30-1-2014 κατόπιν αιτήσεως στην οποία να αναγράφεται 
τηλέφωνο, ίαχ, ΑΦΜ. Τα τεύχη κοστίζουν 5,00 ευρώ. 

Οι προσφορές που υποβάλλονται μετά την έναρξη 
της διαδικασίας αποσφράγισης δεν αποσφραγίζονται 
αλλά επιστρέφονται ως εκπρόθεσμες. 

6. Τρόπος υποβολής προσφορών 

Οι διαγωνιζόμενοι υποβάλλουν τις προσφορές αυ¬ 
τοπροσώπως ή δια του νόμιμου εκπροσώπου τους ή 
με νόμιμα εξουσιοδοτημένο πρόσωπο ή ταχυδρομικά 
με συστημένη επιστολή που πρέπει να παραληφθεί με 
απόδειξη τουλάχιστον μία μέρα πριν τη λήξη της προ¬ 
θεσμίας υποβολής ή με ταχύ μεταφορά (οουπβι·). Δε 
θα ληφθούν υπόψη προσφορές που είτε υποβλήθηκαν 
μετά από καθορισμένη ημερομηνία και ώρα είτε ταχυ¬ 
δρομήθηκαν έγκαιρα, αλλά δεν έφθασαν στην Υπηρεσία 
Πρωτοκόλλου έγκαιρα. Με την υποβολή της προσφοράς 
θεωρείται ότι ο διαγωνιζόμενος αποδέχεται πλήρως και 
ανεπιφύλακτα όλους τους όρους της παρούσας διακή¬ 
ρυξης. Επίσης, θεωρείται ότι η υποβολή της προσφοράς 
και η συμμετοχή στο διαγωνισμό έχει εγκριθεί από το 
αρμόδιο όργανο του συμμετέχοντος νομικού προσώ¬ 
που (εφόσον αυτό απαιτείται από τη νομική μορφή του 
διαγωνιζόμενου - δεν ισχύει για τα φυσικά πρόσωπα). 
Η Αναθέτουσα Αρχή ουδεμία ευθύνη φέρει για τη μη 
εμπρόθεσμη παραλαβή της προσφοράς ή για το περι¬ 
εχόμενο των φακέλων που τη συνοδεύουν. 

7. Χρόνος και τόπος της αποσφράγισης των προ¬ 
σφορών 

Την 4-2-2014 ημέρα Τρίτη και ώρα 10.00 π.μ., στην 
αίθουσα συνεδριάσεων της ΔΕΥΑΧ στις Εγκαταστάσεις 
της Ε.Ε.Λ. Χίου (Κτίριο Β') θα γίνει η αποσφράγιση των 
προσφορών που υποβλήθηκαν και η αξιολόγηση τους 
από την Επιτροπή Διενέργειας Διαγωνισμού και Αξιολό¬ 
γησης Προσφορών (ΕΔΔΑΠ), παρουσία των προσφερό- 
ντων ή των νομίμως εξουσιοδοτημένων αντιπροσώπων 
τους και με τη σειρά με την οποία παραλήφθηκαν, σύμ¬ 
φωνα με τον αριθμό πρωτοκόλλου. 

Αν για οποιονδήποτε λόγο δε διεξαχθεί η δημοπρασία 
την προαναφερθείσα ημερομηνία ή αν διεξαχθεί μεν 
αλλά δεν κατατεθεί καμιά προσφορά, θα διενεργηθεί 
την Τετάρτη 12-2-2014 και ώρα λήξης 10:00 π.μ. 

8. Εγγύηση συμμετοχής στο διαγωνισμό 

Η εγγύηση συμμετοχής στο διαγωνισμό ανέρχεται στο 
5% του συνολικού προϋπολογισμού μη συμπεριλαμβα¬ 
νομένου του ΦΠΑ.Ήτοι 5.000,00 ευρώ. 

9. Κριτήρια ανάθεσης 

Η επιλογή του αναδόχου θα γίνει με το κριτήριο της 
πλέον συμφέρουσας από οικονομικής άποψης προσφο¬ 
ράς. 


10. Πληροφορίες 

Για απαραίτητες πληροφορίες και διευκρινίσεις οι 
ενδιαφερόμενοι μπορούν να απευθυνθούν στην Αναθέ¬ 
τουσα Αρχή στα στοιχεία που αναφέρονται ανωτέρω. 
Αρμόδιος υπάλληλος είναι ο Αναστασιάδης Δημήτριος 
(Τηλ. 22710-44351). 

Τα έξοδα δημοσίευσης της παρούσας στο τύπο βα¬ 
ρύνουν τον ανάδοχο του έργου. 

Χίος, 3 Ιανουάριου 2014 

Ο Πρόεδρος 
ΜΙΧ. ΦΥΤΟΥΣΗΣ 

-♦- 

(5) 

ΔΗΜΟΣ ΑΛΕΞΑΝΔΡΟΥΠΟΛΗΣ 
ΑΘΛΗΤΙΚΟ ΠΟΛΙΤΙΣΤΙΚΟ ΚΕΝΤΡΟ 

Αριθμ. Φ8/1832 

Το Α.ΠΟ.Κ.Δ.Α. προκηρύσσει Δημόσιο ανοικτό διαγω¬ 
νισμό με κριτήριο κατακύρωσης τη συμφερότερη προ¬ 
σφορά, για την ανάδειξη προμηθευτή για την προμήθεια 
και εγκατάσταση πλήρους συστήματος ηλεκτρονικής 
χρονομέτρησης στο νέο κλειστό κολυμβητήριο Αλε¬ 
ξανδρούπολης, συνολικής προϋπολογιζόμενης δαπάνης 
111.192,00 € με Φ.Π.Α. 

Προσφορές γίνονται δεκτές για το σύνολο των ειδών 
και ποσοτήτων. 

Ο διαγωνισμός θα γίνει από τριμελή Επιτροπή στα 
γραφεία του Α.ΠΟ.Κ.Δ.Α. (εντός νέου κολυμβητηρίου 
Αλεξ/πολης) την 27 η Ιανουάριου 2014, ημέρα Δευτέρα 
και μετά την ώρα λήξης επίδοσης των προσφορών, η 
οποία είναι η 09.30. 

Ο χρόνος ισχύος των προσφορών θα αναφέρεται ρητά 
ότι θα είναι διάρκειας εκατόν είκοσι (120) ημερών το 
ελάχιστο. 

Δεκτοί στο διαγωνισμό γίνονται αναγνωρισμένοι προ¬ 
μηθευτές του δημοπρατούμενου αντικειμένου γραμμέ¬ 
νοι στο οικείο επιμελητήριο. 

Το ύψος της εγγύησης συμμετοχής ορίζεται σε πο¬ 
σοστό 5% επί του συνολικού προϋπολογισμού μαζί με 
το Φ.Π.Α. 

Πληροφορίες για το διαγωνισμό καθώς και η σχετική 
αναλυτική διακήρυξη με όλα τα απαραίτητα συμπλη¬ 
ρωματικά στοιχεία παρέχονται στους ενδιαφερομέ¬ 
νους, εφ’ όσον ζητηθούν, κατά τις εργάσιμες ημέρες 
και ώρες στο Γ ραφείο του Α.ΠΟ.Κ.Δ.Α., τηλ.: 2551028383, 
2551031026 και 2551029984, οπιαίΙ: 3ροΚά3ΐ@9πΐ3ίΙ.οοιη. 

Η δαπάνη της παρούσας αρχικής δημοσίευσης καθώς 
και τυχόν επαναληπτικών βαρύνει το Νομικό Πρόσωπο. 

Αλεξανδρούπολη, 30 Δεκεμβρίου 2013 

Ο Πρόεδρος 

ΣΤΥΛΙΑΝΟΣ ΒΡΑΧΙΟΛΟΓΛΟΥ 

-♦- 

( 6 ) 

ΝΟΜΟΣ ΕΥΒΟΙΑΣ 
ΔΗΜΟΣ ΚΥΜΗΣ - ΑΛΙΒΕΡΙΟΥ 

Αριθμ. 35994 

Ο Δήμος Κύμης - Αλιβερίου διακηρύσσει ανοικτό μει¬ 
οδοτικό διαγωνισμό, για τη προμήθεια καυσίμων και 
πετρελαίου θέρμανσης για το έτος 2014, για τις δη¬ 
μοτικές ενότητες Κύμης - Κονιστρών, όπως και για 
τα νομικά πρόσωπα του Δήμου για τις αντίστοιχες 

δημοτικές ενότητες. Το κριτήριο κατακύρωσης θα εί¬ 
ναι το μεγαλύτερο ποσοστό έκπτωσης επί τοις εκατό 
στη μέση τιμή λιανικής πώλησης, όπως αυτές προσ¬ 
διορίζονται από το παρατηρητήριο τιμών υγρών καυ¬ 
σίμων του Υπουργείου Οικονομίας Ανταγωνιστικό¬ 
τητας και Ναυτιλίας, για το Δήμο Κύμης - Αλιβερίου. 

Ο διαγωνισμός θα γίνει στο Δημοτικό κατάστημα Αλιβε- 
ρίου του Δήμου Κύμης - Αλιβερίου (οδός Κ. Μπακόλα 30) 
από την αρμόδια επιτροπή την Παρασκευή 31 Ιανουάριου 
2014 και ώρα 11:00 π.μ. (ώρα λήξης υποβολής προσφορών). 

Κάθε διαγωνιζόμενος μπορεί να συμμετέχει στον δι¬ 
αγωνισμό υποβάλλοντας συνολική προσφορά ή α) για 
τον Δήμο και για ένα ή και περισσότερα νομικά του 
πρόσωπα, β) για το Δήμο μόνο και γ) για ένα ή και πε¬ 
ρισσότερα νομικά πρόσωπα του Δήμου, συμμετέχοντας 
όμως για όλα τα είδη των καυσίμων σε κάθε ομάδα. 

Η συνολική προϋπολογισθείσα δαπάνη ανέρχεται στο 
ποσό των διακοσίων σαράντα πέντε χιλιάδων εξακοσί- 
ων πενήντα ευρώ και πενήντα έξι λεπτών (245.650,56 €) 
συμπεριλαμβανομένου του ΦΠΑ. Οι ενδιαφερόμενοι για 
να λάβουν μέρος στο διαγωνισμό, πρέπει να καταθέ¬ 
σουν με την προσφορά τους τα απαραίτητα δικαιολο- 
γητικά συμμετοχής που ζητούνται από τη διακήρυξη, 
καθώς και την εγγύηση συμμετοχής συνολικού ύψους 
12.282,53 €, εφόσον υποβάλλουν προσφορά για το σύ¬ 
νολο της προϋπολογιζόμενης δαπάνης. Στην περίπτωση 
που οι διαγωνιζόμενοι υποβάλλουν προσφορά για τις 
ανωτέρω περιπτώσεις (α, β, γ,) το ύψος της εγγυητικής 
θα είναι το 5% του προϋπολογισμού (συμπεριλαμβανο¬ 
μένου ΦΠΑ) για κάθε περίπτωση. Η εγγυητική επιστο¬ 
λή θα απευθύνεται προς το Δήμο Κύμης - Αλιβερίου. 

Η παρούσα περίληψη θα δημοσιευτεί τεύ¬ 
χος δημόσιων συμβάσεων στις 10/01/2014. 

Για περισσότερες πληροφορίες, τους όρους της δι¬ 
ακήρυξης και τα τεχνικά χαρακτηριστικά, οι ενδιαφε¬ 
ρόμενοι μπορούν να επικοινωνήσουν με την Αναστασία 
Μιχαλοπούλου στο τηλέφωνο 2223350327 κατά τις ερ¬ 
γάσιμες ώρες και ημέρες. 

Αλιβέρι, 31 Δεκεμβρίου 2013 

Ο Δήμαρχος 
ΔΗΜΗΤΡΗΣ ΘΩΜΑΣ 

-♦- 

(7) 

ΝΟΜΟΣ ΑΡΚΑΔΙΑΣ 
ΔΗΜΟΣ ΒΟΡΕΙΑΣ ΚΥΝΟΥΡΙΑΣ 

Αριθμ 19 

Ο Δήμος Βόρειας Κυνουρίας διακηρύττει ότι εκτίθεται 
σε ανοικτό διαγωνισμό η διαδικασία ανάδειξης προμη¬ 
θευτών - χορηγητών για την προμήθεια καυσίμων των 
νομικών προσώπων του Δήμου Βόρειας Κυνουρίας 
για το έτος 2014, με κριτήριο κατακύρωσης για κάθε 
είδος καυσίμου, το μεγαλύτερο ποσοστό έκπτωσης στη 
μέση τιμή λιανικής πώλησης, έτσι όπως αυτή υπολο¬ 
γίζεται από το Τμήμα Εμπορίου και Τουρισμού της Δ/ 
νσης Ανάπτυξης Π. Ενότητας Αρκαδίας για την περιοχή 
του Αστρους, του μήνα στον οποίο γίνεται η παράδο¬ 
ση τους, σύμφωνα με τις διατάξεις: της αριθ. 11389/93 
απόφασης του ΥΠ. ΕΣ. περί (ΕΚΠΟΤΑ), των Ν. 2286/1995, 
Ν. 3463/2006, 4111/2013 και των ισχυουσών εγκυκλίων 
του ΥΠ. ΕΣ. Δ. Δ. και Α. 


Ο ενδεικτικός προϋπολογισμός της προμήθειας είναι 
(150.000,00) € συμπεριλαμβανομένου του αναλογούντος 
Φ.Π.Α. 23 %. 

Ο διαγωνισμός θα γίνει στα γραφεία του Δήμου Βό¬ 
ρειας Κυνουρίας, ενώπιον της αρμόδιας επιτροπής την 
31 ην του μηνός Ιανουάριου, του έτους 2014, ημέρα Πα¬ 
ρασκευή. 

Ώρες έναρξης και λήξης αποδοχής προσφορών 10.00 
π.μ. και 11.00 π.μ. αντίστοιχα. 

Οι προσφορές με όλα τα απαραίτητα στοιχεία θα 
σταλούν ή θα κατατεθούν στο Δήμο μέχρι την προηγού¬ 
μενη εργάσιμη ημέρα της διενέργειας διαγωνισμού, ή θα 
κατατεθούν αυτοπροσώπως ή μέσω νομίμως εξουσιο¬ 
δοτημένου εκπροσώπου την ημέρα και ώρα διεξαγωγής 
του διαγωνισμού. 

Οι δικαιούχοι συμμετοχής στο διαγωνισμό πρέπει να 
ασκούν δραστηριότητα συναφή με την εμπορία καυ¬ 
σίμων και να έχουν επαγγελματική έδρα ή να διατη¬ 
ρούν υποκατάστημα σε απόσταση μικρότερη ή ίση των 
δεκαπέντε χιλιομέτρων από την έδρα του δήμου, που 
βρίσκεται στο Αστρος Κυνουρίας. Οι προσφορές θα 
υποβάλλονται μέσα σε φάκελο καλά σφραγισμένο σε 
δύο (2) αντίγραφα. 

Η εγγύηση συμμετοχής ανέρχεται σε ποσό ίσο με (5%) 
της προϋπολογισθείσας δαπάνης των καυσίμων, για τα 
οποία θα υποβληθεί προσφορά. 

Περισσότερες πληροφορίες δίνονται στα γραφεία του 
Δήμου Βόρειας Κυνουρίας στο Αστρος Αρκαδίας τις 
εργάσιμες ημέρες και ώρες. 

Αστρος, 2 Ιανουάριου 2014 
Ο Δήμαρχος 

ΕΜΜΑΝΟΥΗΛ ΣΚΑΝΤΖΟΣ 

-♦- 

( 8 ) 

ΠΕΡΙΦΕΡΕΙΑ ΗΠΕΙΡΟΥ 
ΠΕΡΙΦΕΡΕΙΑΚΗ ΕΝΟΤΗΤΑ ΑΡΤΑΣ 
ΔΙΕΥΘΥΝΣΗ ΤΕΧΝΙΚΩΝ ΕΡΓΩΝ 

Αριθμ. 3368 π.ε 

1. Η Οικονομική Επιτροπή Περιφέρειας Ηπείρου, προκη¬ 
ρύσσει ανοιχτό διαγωνισμό για την ανάθεση του έργου 
«Επείγουσες εργασίες αποκατάστασης ασφαλτοτα¬ 
πήτων στο ΕΟΔ Άρτας - Τρικάλων και Άρτας - Καρ¬ 
δίτσας». Το έργο συντίθεται από την κατηγορία ΟΔΟ¬ 
ΠΟΙΙΑ, με προϋπολογισμό 79.666,76 € (δαπάνη εργασιών, 
ΓΕ και ΕΟ και απρόβλεπτα). 

2. Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
Υποχρεώσεων κλπ) από την έδρα της υπηρεσίας Δ/νση 
Τεχν.Έργων ΠΕ Άρτας, οδός Ταγματάρχη X. Παπακώστα 
6, στην Αρτα, μέχρι 23.01.2014. Η διακήρυξη του έργου 
έχει συνταχθεί κατά το εγκεκριμένο από τον Υπουργό 
ΠΕΧΩΔΕ υπόδειγμα τύπου Β. 

Πληροφορίες στο τηλέφωνο 26813 63309, ΡΑΧ επικοι¬ 
νωνίας 26810 27332, υπάλληλος για επικοινωνία Ελένη 
Μέκιου. Για τεχνικές διευκρινήσεις αρμόδιος υπάλληλος 
Ιωάννα Ζαρκάδα, Πολιτικός Μηχανικός, τηλ. 2681363333. 

3. Ο διαγωνισμός θα διεξαχθεί στις 28.01.2014 ημέρα 
Τρίτη και ώρα 10:00 π.μ. και το σύστημα υποβολής προ¬ 
σφορών είναι με ενιαίο ποσοστό έκπτωσης του άρθρου 
5 του Ν. 3669/2008. 

4. Στο διαγωνισμό γίνονται δεκτοί ημεδαποί διαγωνι- 
ζόμενοι, μεμονωμένοι ή σε κοινοπραξία, εγγεγραμμένοι 
στο ΜΕΕΠ, που καλύπτουν την κατηγορία και τάξη του 
έργου, ήτοι Α1 τάξη με έδρα εντός νομού με τις προϋπο¬ 
θέσεις της παρ. 10 του άρθρου 16 του Ν. 3669/2008, για 
έργα κατηγορίας ΟΔΟΠΟΙΙΑΣ, καθώς και εργοληπτικές 
επιχειρήσεις προερχόμενες από κράτη - μέλη της Ευ¬ 
ρωπαϊκής Ένωσης σύμφωνα με το άρθρο 21 κεφάλαιο 
Γ' του τεύχους διακήρυξης του έργου. 

5. Για τη συμμετοχή στο διαγωνισμό απαιτείται η 
κατάθεση εγγυητικής επιστολής ύφους 1.593,34 ευρώ 
και ισχύος τουλάχιστον 210 ημερών, μετά την ημέρα 
διεξαγωγής του διαγωνισμού. Ο χρόνος ισχύος των 
προσφορών είναι 180 ημέρες. 

6. Το έργο χρηματοδοτείται από Πιστώσεις της ΣΑΕΠ 
030 (ΚΑ2010ΕΠ03000006). 

7. Το αποτέλεσμα της δημοπρασίας θα εγκριθεί από 
την Περιφέρεια Ηπείρου (Οικονομική Επιτροπή). 

Άρτα, 8 Ιανουάριου 2014 

Ο Πρόεδρος Οικονομικής Επιτροπής 
ΑΛΕΞΑΝΔΡΟΣ ΚΑΧΡΙΜΑΝΗΣ 

-♦- 

(9) 

ΠΕΡΙΦΕΡΕΙΑ ΘΕΣΣΑΛΙΑΣ 
ΔΙΕΥΘΥΝΣΗ ΤΕΧΝΙΚΩΝ ΕΡΓΩΝ 
ΠΕΡΙΦΕΡΕΙΑΚΗ ΕΝΟΤΗΤΑ ΜΑΓΝΗΣΙΑΣ ΚΑΙ ΣΠΟΡΑΔΩΝ 

Η Διεύθυνση Τεχνικών Έργων Περιφερειακής Ενότη¬ 
τας Μαγνησίας και Σποράδων Περιφέρειας Θεσσαλίας, 
προκηρύσσει ανοιχτό διαγωνισμό για την ανάθεση του 
έργου «ΚΑΘΑΡΙΣΜΟΣ ΠΟΤΑΜΩΝ Π.Ε. ΜΑΓΝΗΣΙΑΣ & 
ΣΠΟΡΑΔΩΝ» με προϋπολογισμό 100.000,00 ευρώ (με 
το Φ.Π.Α.). 

1. Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
Υποχρεώσεων κ.λπ.) από την έδρα της υπηρεσίας Διεύ¬ 
θυνσης ΤεχνικώνΈργων Π.Ε. Μαγνησίας και Σποράδων 
Διοικητήριο Βόλου, μέχρι τις 29 Ιανουάριου 2014 ημέρα 
Τετάρτη. Η διακήρυξη του έργου έχει συνταχθεί κατά 
το εγκεκριμένο από τον υπουργό ΠΕΧΩΔΕ υπόδειγμα 
τύπου Β. 

2. Πληροφορίες στο τηλέφωνο 24213 52467, ΡΑΧ επι¬ 
κοινωνίας 24210 48224. 

3. Ο διαγωνισμός θα διεξαχθεί την 04/02/2014, ημέ¬ 
ρα Τρίτη και ώρα 10:00 π.μ. και το σύστημα υποβολής 
προσφορών είναι το σύστημα προσφοράς με ενιαίο 
ποσοστό έκπτωσης και έλεγχο ομαλότητας σύμφωνα 
με τις διατάξεις του άρθρου 5 του Ν. 3669/2008 (ΚΔΕ). 

4. Στο διαγωνισμό γίνονται δεκτοί 

α) ημεδαποί διαγωνιζόμενοι, μεμονωμένοι ή σε κοινο¬ 
πραξία, εγγεγραμμένοι στο Μ.Ε.ΕΠ., που καλύπτουν τις 
κατηγορίες και τάξεις του έργου, ήτοι στην Α1, Α2 και 
1 η τάξη για έργα κατηγορίας ΥΔΡΑΥΛΙΚΩΝ. 

β) αλλοδαποί διαγωνιζόμενοι που αποδεικνύουν ότι 
κατά την τελευταία πενταετία, έχουν εκτελέσει έργα πα¬ 
ρόμοια (ποιοτικά και ποσοτικά) με το δημοπρατούμενο. 

5. Γ ια τη συμμετοχή στο διαγωνισμό απαιτείται η 
κατάθεση εγγυητικής επιστολής ύψους 1.599,50 ευρώ 
και ισχύ τουλάχιστον 6 μήνες + 30 ημέρες, μετά την 
ημέρα διεξαγωγής του διαγωνισμού. Ο χρόνος ισχύος 
των προσφορών είναι δμήνες. 


6. Το έργο χρηματοδοτείται από πιστώσεις της ΚΑΠ 
Π.Ε. Μαγνησίας και Σποράδων. 

7. Το αποτέλεσμα της δημοπρασίας θα εγκριθεί από 
την Οικονομική Επιτροπή Περιφέρειας Θεσσαλίας. 

Ο Περιφερειάρχης 
ΚΩΝ/ΝΟΣ ΑΓΟΡΑΣΤΟΣ 

-♦- 

( 10 ) 

ΝΟΜΟΣ ΑΤΤΙΚΗΣ 

ΔΗΜΟΣ ΔΙΟΝΥΣΟΥ 

Αριθμ. 461 

Ο Δήμος ΔΙΟΝΥΣΟΥ διακηρύττει ότι εκθέτει σε δημό¬ 
σιο μειοδοτικό διαγωνισμό με σφραγισμένες προσφορές 
με το σύστημα της προσφοράς με επιμέρους ποσοστά 
έκπτωσης σύμφωνα με τις διατάξεις του άρθρου 7 του 
Π.Δ. 609/1985 καθώς και τις διατάξεις του Ν. 3669/2008, 
για την ανάδειξη αναδόχου για την εκτέλεση του έργου: 
«ΕΠΙΣΚΕΥΗ ΚΑΙ ΣΥΝΤΗΡΗΣΗ ΜΟΝΑΔΩΝ ΔΕΥΤΕΡΟ¬ 
ΒΑΘΜΙΑΣ ΕΚΠΑΙΔΕΥΣΗΣ ΔΗΜΟΥ ΔΙΟΝΥΣΟΥ» προϋ¬ 
πολογισμού Δαπάνης 100.000,00 ευρώ (με ΦΠΑ 23 %). 

Η Δημοπρασία θα γίνει την 28-1-2014 ημέρα Τρίτη 
και ώρα 10.00 π.μ. (λήξη επιδόσεως προσφορών) στα 
γραφεία της Τεχνικής Υπηρεσίας του Δ. ΔΙΟΝΥΣΟΥ (Γρ. 
Λαμπράκη 19, Δροσιά Αττικής). 

Στη δημοπρασία γίνονται δεκτές εργοληπτικές επι¬ 
χειρήσεις εγγεγραμμένες στο Μ.Ε.ΕΠ. όσες ανήκουν 
στην τάξη Α1, Α2 και 1 η στην τάξη για έργα κατηγορίας 
ΟΙΚΟΔΟΜΙΚΑ, που δηλώνεται στην υπηρεσία τήρησης 
του Μ.Ε.ΕΠ. αναλυτικά αναφέρονται στο άρθρο 21 της 
διακήρυξης. 

Η εγγύηση συμμετοχής στη δημοπρασία είναι 1.521,32 
ευρώ, πρέπει να απευθυνθεί προς ΔΗΜΟ ΔΙΟΝΥΣΟΥ και 
να βεβαιώνεται με την προσκόμιση ισόποσου γραμμα¬ 
τίου του Ταμείου Παρακαταθηκών και Δανείων ή εγ¬ 
γυητικής επιστολής αναγνωρισμένης Τράπεζας ή του 
ΤΣΜΕΔΕ συνταγμένη σύμφωνα με τον τύπο που ισχύει 
στο Δημόσιο. 

Οι ως άνω εγγυητικές επιτρέπεται να έχουν προ¬ 
θεσμία ισχύος που όμως δε θα είναι λιγότερη των 6 
μηνών και 30 ημερών (τουλ. μέχρι 29-8-2014) από την 
ημερομηνία δημοπράτησης. 

Η παραλαβή των τευχών δημοπράτησης και του εντύ¬ 
που οικονομικής προσφοράς, θα είναι δυνατή μέχρι και 
την Πέμπτη 23-1-2014. 

Περισσότερες πληροφορίες δίνονται στα γραφεία 
της Τεχνικής Υπηρεσίας στα τηλέφωνα: 213-2140131 και 
213-2140118. 

Δροσιά, 8 Ιανουάριου 2014 

Ο Δήμαρχος 

ΙΩΑΝΝΗΣ ΚΑΛΑΦΑΤΕΛΗΣ 

-♦- 

( 11 ) 

ΝΟΜΟΣ ΜΕΣΣΗΝΙΑΣ 

ΔΗΜΟΣ ΜΕΣΣΗΝΗΣ 

Αριθμ. 399 

1. Ο Δήμος Μεσσήνης, προκηρύσσει ανοιχτό διαγωνισμό 
για την κατασκευή του έργου «Κατασκευή εξωτερικού 
δικτύου ύδρευσης για ενίσχυση υδρευτικών αναγκών 
από Άγιο Παύλο προς Τοπικές Κοινότητες και Δημοτι¬ 
κή Κοινότητα Μεσσήνης του Δήμου Μεσσήνης, Β' Φάση 

(Α' ΕΙΔΙΚΟΣ ΠΡΟΫΠΟΛΟΓΙΣΜΟΣ)» με προϋπολογισμό 
2.807.000 ευρώ. Ο διαγωνισμός και η εκτέλεση του έργου 
θα γίνουν σύμφωνα με τις διατάξεις του Ν. 3669/2008 
«Κύρωση της Κωδικοποίησης της νομοθεσίας κατασκευ¬ 
ής δημοσίων έργων» (ΚΔΕ), του Ν. 1642/1986 για το Φ.Π.Α. 
(ΦΕΚ Α' 25/86) και του άρθρου 27 του Ν. 2166/1993 για 
κράτηση 6%ο στο ΤΣΜΕΔΕ (ΦΕΚ Α' 137/24-8-93), του Ν. 
3801/2009, καθώς και σύμφωνα με τους λοιπούς όρους 
που αναφέρονται στο τεύχος της διακήρυξης. 

2. Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
Υποχρεώσεων κ.λπ.) από την έδρα της Τεχνικής υπηρε¬ 
σίας, οδός Μεταμόρφωσης Σωτήρος (πλησίον Δημαρ¬ 
χείου), 24200 Μεσσήνη, μέχρι και την Πέμπτη 23-01-2014. 
Η διακήρυξη του έργου έχει συνταχθεί κατά το εγκε¬ 
κριμένο από τον υπουργό ΠΕΧΩΔΕ υπόδειγμα τύπου Β. 

Πληροφορίες στο τηλέφωνο 27223-60.181, Φαξ επικοι¬ 
νωνίας 27220-22.752, αρμόδια υπάλληλος για επικοινωνία 
Χρυσούλα Γκουζούνη. 

3. Ο διαγωνισμός θα διεξαχθεί στις 28-01-2014 ημέ¬ 
ρα Τρίτη και ώρα 10.00 π.μ. και το σύστημα υποβολής 
προσφορών είναι τα επιμέρους ποσοστά έκπτωσης του 
άρθρου 6 του Ν. 3669/2008. 

4. Στο διαγωνισμό γίνονται δεκτοί στις κάτωθι πε¬ 
ριπτώσεις: 

α) Εγγεγραμμένες στο Μητρώο Εργοληπτικών Επι¬ 
χειρήσεων (Μ.Ε.ΕΠ.) που τηρείται στη Γ.Γ.Δ.Ε. του Υπ. 
Υποδομών, Μεταφορών και Δικτύων, εφόσον ανήκουν 
στην κατηγορία ΥΔΡΑΥΛΙΚΩΝ ή ΗΛΕΚΤΡΟΜΗΧΑΝΟΛΟ- 
ΓΙΚΩΝ ΕΡΓΩΝ: 

αΐ) είτε στην 3 Η τάξη, 

α2) είτε στην 4 Η τάξη, 

α3) είτε στην 5 Η τάξη για επιχειρήσεις που έχουν το 


Νομό Μεσσηνίας ως έδρα τους ή ως δεύτερο νομό της 
επιλογής τους. 

β) Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.), 
ή από κράτη που έχουν υπογράψει τη συμφωνία για τις 
Δημόσιες Συμβάσεις (Σ.Δ.Σ.) του Παγκόσμιου Οργανι¬ 
σμού Εμπορίου (Π.Ο.Ε.), στα οποία τηρούνται επίσημοι 
κατάλογοι αναγνωρισμένων εργοληπτών, εφόσον είναι 
εγγεγραμμένες στους καταλόγους αυτούς και σε τάξη 
και κατηγορία αντίστοιχη με τις καλούμενες του Ελλη¬ 
νικού Μητρώου Μ.Ε.ΕΠ.. 

γ) Προερχόμενες από ως ανωτέρω β' κράτη, στα 
οποία δεν τηρούνται επίσημοι κατάλογοι αναγνωρι¬ 
σμένων εργοληπτών, εφόσον αποδεικνύουν ότι έχουν 
εκτελέσει έργα παρόμοια με το δημοπρατούμενο, από 
ποιοτική και ποσοτική άποψη. 

5. Για τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 44.304,80 ευρώ κατ’ 
ελάχιστον και ισχύ τουλάχιστον 210 (διακοσίων δέκα) 
ημερών μετά την ημέρα διεξαγωγής του διαγωνισμού. 
Ο χρόνος ισχύος των προσφορών είναι 180 (εκατόν 
ογδόντα) ημέρες. 

6. Το έργο χρηματοδοτείται από το ΕΠ ΔΕΠΙΝ 2007-2013 
και από Ίδιους Πόρους ΔΕΥΑ Μεσσήνης. Προβλέπεται η 
χορήγηση προκαταβολής στον Ανάδοχο σύμφωνα με τις 
διατάξεις του άρθρου 51 του Ν. 3669/2008 (ΦΕΚ 116/Α). 

7. Η διάρκεια εκτέλεσης του έργου είναι 11 μήνες. 

8. Το αποτέλεσμα της δημοπρασίας θα εγκριθεί από 
την Οικονομική Επιτροπή του Δήμου Μεσσήνης. 

Μεσσήνη, 8 Ιανουάριου 2014 
Ο Δήμαρχος 

ΣΤΑΘΗΣ ΑΝΑΣΤΑΣΟΠΟΥΑΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













